27/02/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Convocatoria de bolsas para deportistas da provincia para o ano 2015

A Deputación provincial, no seu labor de promoción e difusión do deporte e consciente das dificultades que teñen moitos deportistas con talento, especialmente nas etapas de iniciación e de maior cambio corporal, para progresar naqueles deportes que teñan un carácter individual, pertencentes a algunha das disciplinas olímpicas, realiza a presente convocatoria de bolsas co obxecto de apoiar a práctica e o rendemento deportivo, tanto en relación ao perfeccionamento técnico e obtención de maior rendemento nas respectivas modalidades deportivas, como posibilitar a súa participación en eventos deportivos, facilitándolles aos deportistas da provincia o acceso a unha preparación integral axeitada. Ten a consideración de deporte de “carácter individual” todo aquel deporte que, segundo a súa regulamentación, é practicado por un ou por dous deportistas como máximo. Establécense dous grupos segundo a idade dos aspirantes a bolsa: Grupo A.- 10-17 anos cumpridos antes do 31 de marzo do 2015 Concederanse 15 bolsas de 2.500€ cada unha delas. Grupo B.- 18-23 anos cumpridos antes do 31 de marzo de 2015. Concederanse 15 bolsas de 2.500€ cada unha delas. Exclúense da presente convocatoria os cursos dirixidos á obtención de títulos académicos ou deportivos. Estas bolsas serán compatíbeis con outras axudas públicas ou privadas para a mesma finalidade, que deberá comunicarllas o solicitante á Deputación. Polo que se refire ao tipo de tramitación, as bolsas desta convocatoria tramitaranse de xeito telemático. A tramitación telemática aplicarase a todas as fases do procedemento: solicitude, concesión e pago; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común, notificaránselles aos interesados as resolucións e actos administrativos que afecten os seus dereitos e intereses. A resolución dos admitidos e excluídos e a da adxudicación das bolsas, por tratarse dun acto integrante dun procedemento de concorrencia competitiva e, de conformidade co establecido nos artigos 59.6. b),60 e 61 da indicada Lei 30/1992, notificarase mediante publicación no taboleiro de edictos e na páxina web da Deputación, e producirá os mesmos efectos que a notificación individualizada. Sen prexuízo do cumprimento da normativa vixente en materia de notificacións administrativas. Poderán participar nesta convocatoria os deportistas residentes na provincia que reúnan os seguintes requisitos: 2.1.- Os deportes practicados polos deportistas aspirantes á bolsa deberán pertencer a un dos deportes olímpicos e disciplinas asociadas, tanto de verán como de inverno, incluídos no programa oficial nos últimos Xogos Olímpicos. Excepcionalmente admitiranse outros deportes que se puideran integrar nos seguintes Xogos Olímpicos e que estean aprobados polo Comité Olímpico Internacional.2.2.- Ter entre os dez e os vinte e tres anos cumpridos con data límite do 31 de marzo de 2015.2.3.- Acreditar a residencia en calquera concello da provincia da Coruña, mediante a presentación do correspondente certificado de empadroamento, cunha antigüidade de, polo menos, un ano antes da data da publicación no BOP da convocatoria.2.4.- Dispoñer de licenza deportiva vixente na data da solicitude da bolsa, expedida pola federación deportiva correspondente.2.5.- Acreditar nivel deportivo na modalidade practicada e ter proxección nas previsións de futuro. Só se poderá solicitar bolsa por unha única modalidade deportiva Tendo en conta que a tramitación será telemática: A persoa que solicita a bolsa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente poderase, de forma xustificada, modificarse o enderezo inicial coa obriga de notificar a dita circunstancia á Deputación. Deberán dispoñer de certificado dixital: • a persoa que solicite a bolsa • a persoa que a represente perante a Deputación (se é distinta da que solicita a bolsa) Para o caso dos menores de edad -Grupo A-, o solicitante será sempre o menor e o representante será o pai, nai ou tutor legal do menor, que se responsabilizará de todas as obrigas derivadas de que o seu fillo/a sexa titular/beneficiario da bolsa. As solicitudes presentaranse de xeito telemático, a través da páxina web da Deputación da Coruña: www.dicoruna.es.Achegarase tamén a seguinte documentación que terá que vir asinada do seguinte xeito: • No caso das declaracións, compromisos e outra documentación, pola persoa que presente a solicitude da bolsa 3.1.- Fotocopia do documento nacional de identidade ou documento que regulamentariamente o substitúa.3.2.- Certificado de empadroamento en calquera municipio da provincia no que deberá constar de forma expresa a data do seu empadroamento, de conformidade co disposto na base 2.3. 3.3.- Declaración de ter a licenza vixente na data da solicitude da bolsa, expedida pola federación deportiva correspondente.3.4.- Historial deportivo obtido durante o ano 2014, no que haberán de constar as participacións e os resultados máis importantes obtidos en competicións autonómicas, nacionais ou internacionais, con especificación de datas, lugar e nivel de competición; este historial haberá de vir dilixenciado co visto e prace da federación deportiva correspondente en documento orixinal, segundo o modelo que se xunta ao impreso de solicitude (É imprescindible a presentación neste impreso que terá que vir obrigatoriamente cuberto e selado pola federación en todas e cada unha das follas). As competicións non organizadas polas federacións deportivas deberán ser recoñecidas expresamente pola federación galega ou nacional correspondente, a través de certificación orixinal.3.5.- Proxecto deportivo para a tempada 2014-2015.3.6.- Declaración responsable doutras axudas solicitadas ou percibidas para o mesmo fin.3.7.- Certificación de datos bancarios segundo o modelo oficial da Deputación provincial (www.dicoruna.es). 3.8.- Se é o caso, certificación (expedida pola Secretaría co Vº e prace da Presidencia do club) da pertenza do deportista a un club da provincia da Coruña con polo menos unha antigüidade de dúas tempadas deportivas ( presentala só se se cumpre o requisito, xa que pode ser valorado polo tribunal). 3.9.- Se é o caso, certificación (expedida pola Secretaría co Vº e prace da Presidencia) que acredite a inclusión no programa preolímpico da Federación Española correspondente ou Consello Superior de Deportes.3.10.- Declaración do titor/a legal no caso de solicitude de bolsas do grupo A -10 a 17 anos-. 3.11.- Autorización á Deputación para solicitar as certificacións que deban emitir a Axencia Tributaria e a Seguridade Social. As solicitudes presentaranse de xeito telemático, a través da páxina web da Deputación da Coruña: www.dicoruna.es. A presentación telemática producirá plenos efectos xurídicos, sempre que a solicitude sexa presentada dentro do prazo establecido. A Deputación publicará na súa páxina web e no taboleiro de anuncios, a relación dos solicitantes admitidos e excluídos polo que a presentación da solicitude leva implícita a autorización para o tratamento necesario dos datos dos solicitantes e da súa publicación na citada páxina web. No prazo de 10 días dende a publicación dos solicitantes admitidos e excluídos poderán os interesados formular as reclamacións para emendar erros. Transcorrido este prazo sen que se emenden as causas de exclusión, considerarase que desiste da súa petición nos termos do artigo 71 da Lei 30/1992, do 26 de novembro. Tamén será causa de desistimento da solicitude, non axustarse aos termos da convocatoria, ou o incumprimento dos requisitos establecidos nela. O tribunal que outorgará as bolsas estará presidido polo presidente da Deputación da Coruña e formarán parte del, a deputada-presidenta da Comisión de Cultura, Educación, Deporte e Mocidade e persoas de recoñecido prestixio no mundo do deporte, sendo secretario o da Corporación ou persoa na que se delegue. A composición do tribunal publicarase no taboleiro de anuncios e na páxina web da Deputación con anterioridade á súa reunión, co fin de que se poidan interpor, se é o caso, os recursos legais pertinentes. O tribunal formulará a súa proposta de selección dos bolseiros, que será motivada segundo as bases da convocatoria, e as súas actuacións serán secretas. O órgano competente para ditar o acordo de adxudicación é o presidente da Deputación.6.1.- As solicitudes valoraranse segundo os criterios seguintes: 6.1.1.- Historial deportivo.- Asignaráselle ao deportista a puntuación correspondente ao resultado do maior nivel que obtivera no ano 2014 obtida en campionato oficial, ou campionato recoñecido pola federación deportiva correspondente. O baremo será o seguinte: Grupo 1: ata 32 puntos. Estará integrado polos deportistas que cumpren algún dos requisitos seguintes: Ÿ Clasificación nos Xogos Olímpicos ou Campionatos do Mundo absolutos, ata o rango 10. Ÿ Clasificación en Campionatos de Europa absolutos, ata o rango 8. Ÿ Figurar na clasificación mundial oficial. Grupo 2: ata 22 puntos. Estará integrado polos deportistas que cumpren algún dos requisitos seguintes: Ÿ Clasificación nos Xogos Olímpicos ou Campionatos do Mundo absolutos, ata o rango 18. Ÿ Clasificación nos Campionatos de Europa absolutos, ata o rango 15. Ÿ Figurar na clasificación mundial oficial. Grupo 3: ata 17 puntos. Estará integrado polos deportistas que cumpren algún dos requisitos seguintes: Ÿ Medallista nos Campionatos do Mundo, Europa, categoría inferior a sénior na modalidade deportiva individual ou de combate. Grupo 4: ata 12 puntos. Estará integrado polos deportistas que cumpren algún dos requisitos seguintes: Ÿ Clasificados entre os 6 primeiros no Campionato de España individual absoluto Ÿ Medallista nos Campionatos de España individual categorías inferiores Ÿ Medallista nos Campionatos de España na categoría inferior a sénior na modalidade deportiva individual ou combate e/ou que foran internacionais na súa categoría de idade ou superiores. Grupo 5: ata 7 puntos. Estará integrado polos deportistas que cumpren algún dos requisitos seguintes: Ÿ Medallista en Campionatos autonómicos, Campionatos universitarios.6.1.2.- Proxecto deportivo.- O interese do proxecto presentado, a proxección de futuro do deportista e a súa progresión: 5 puntos.6.1.3.- Outros méritos.- O tribunal poderá valorar outros méritos, segundo a documentación presentada polo solicitante: 5 puntos. Entre estes méritos poderase contemplar a pertenza do deportista a un club da provincia da Coruña con polo menos unha antigüidade de dúas tempadas deportivas e a inclusión no programa preolímpico da Federación Española correspondente ou Consello Superior de Deportes. Tamén se poderá valorar a especial dificultade ou dureza na consecución dalgunha das probas deportivas.6.2.- O tribunal poderá nomear os suplentes que considere oportuno, establecendo unha orde de prioridade. Estes suplentes accederán ás bolsas unicamente no caso de existir algunha renuncia ou revogación por incumprimento das bases por parte dos titulares.6.3.- A resolución da convocatoria darase a coñecer no taboleiro de anuncios e na páxina web da Deputación da Coruña, polo que a presentación da solicitude leva implícita a autorización para o tratamento necesario dos datos dos solicitantes e da súa publicación na citada páxina web. As bolsas aboaranse en dous prazos, do seguinte xeito: * 40% á adxudicación da bolsa. * 60% restante, unha vez transcorridos tres meses dende a concesión e tras a presentación da certificación da federación deportiva correspondente acreditativa dos resultados deportivos obtidos no ano 2015. Para o pago das bolsas, os adxudicatarios destas deberán estar ao corrente nas súas obrigas tributarias. Neste senso, o bolseiro deberá autorizar para que a Deputación poida obter as certificacións acreditativas de que está ao corrente nas súas obrigas tributarias e coa Seguridade Social no momento de recoñecer as obrigas e ordenar o pago da bolsa. No caso de non dar esta autorización, o bolseiro deberá presentar as acreditacións con anterioridade ao pago.8.1.- Cumprir todas as normas establecidas nos apartados anteriores.8.2.- Participar nas probas ou encontros deportivos correspondentes á súa modalidade e categoría deportiva durante a tempada 2015.8.3.- Publicitar a súa condición de bolseiro da Deputación da Coruña nas competicións e actividades deportivas nas que participe. O incumprimento das condicións recollidas nas presentes bases, así como a renuncia á bolsa, terá como efecto a obrigatoriedade de devolución da cantidade percibida á que se lle engadirán os correspondentes xuros de mora. Coas persoas que resulten beneficiarias das bolsas a deputación poderá programar algunha actividade por medio da cal se mostre o seu aproveitamento. Para os casos non previstos nas presentes bases, será de aplicación a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. e as Bases de execución do Orzamento Xeral da Deputación aprobadas para o ano 2015. A participación na convocatoria supón a aceptación das súas bases reguladoras. A Coruña, 18 de febreiro 2015 O presidente, O secretario, Diego Calvo Pouso José Luis Almau Supervía